b'\n_START_ARTICLE_\nHans Kahle\n_START_SECTION_\nBakgrunn\n_START_PARAGRAPH_\nKahle var s\xc3\xb8nn av en h\xc3\xb8yere tjenestemann og gikk etter abitur p\xc3\xa5 den pr\xc3\xb8yssiske offisersskolen Preu\xc3\x9fische Hauptkadettenanstalt i Berlin.\n_START_SECTION_\nKarriere\n_START_PARAGRAPH_\nHan deltok i den pr\xc3\xb8yssiske h\xc3\xa6r som l\xc3\xb8ytnant under f\xc3\xb8rste verdenskrig og satt etter krigen i fransk krigsfangenskap fram til 1920. _NEWLINE_Etter at han ble l\xc3\xb8slatt, begynte han i handelsl\xc3\xa6re og tok h\xc3\xb8yere utdanning p\xc3\xa5 en handelsh\xc3\xb8yskole i Berlin. I perioden 1921 til 1926 arbeidet han i Mexico. Han vendte tilbake til Tyskland i 1927._NEWLINE_Han ble medlem av Kommunistische Partei Deutschlands i 1928. Han deltok iDen spanske borgerkrigen i De internasjonale brigadene som kommandant for Th\xc3\xa4lmann-bataljonen. I april 1937 ble han kommandant for den 17. divisjon av folkeh\xc3\xa6ren. Fra oktober 1937 til september 1938 kommanderte han den 45. stormdivisjon,og i perioder hadde han kommando over hele Ebro-fronten. _NEWLINE_H\xc3\xb8sten 1938 forlot han Spania og begav seg til Frankrike. I januar 1939 ble han fratatt sitt tyske statsborgerskap. Samme m\xc3\xa5ned ble han internert i Frankrike. Men han ble imidlertid snart etter fri, fikk innreisetillatelse til England, og ankom der i februar 1939. Fra august 1939 til 1946 var han i ledelsen av den lokale avdeling av det tyske kommunistiske parti. I mai 1940 ble han internert som \xc2\xabfiendlig utlemding\xc2\xbb og transportert til Isle of Man og senere til Canada. S\xc3\xa5 kom han tilbake til  Storbritannia hvor han i 1941 ble l\xc3\xb8slatt og organiserte Nationalkomitee Freies Deutschland. _NEWLINE_Etter krigen vendte han i 1946 tilbake til Tyskland der han meldte seg til kommunistenes tjeneste i Berlin. Til tross for hans svekkede helse - han hadde en magelidelse - ble han straks gitt i oppdrag \xc3\xa5 arbeide i kaderutdannelsen for kommunistpartiet i Mecklenburg-Vorpommern. Den 17. mars 1946 ble han sjef for det nydannede Volkspolizei i Land Mecklenburg og i april 1946 ble han medlem av SEDs ledelse i samme omr\xc3\xa5de. _NEWLINE_Den 22. august 1947 m\xc3\xa5tte han gjennomg\xc3\xa5 en mageoperasjon, som han ikke overlevde.\n_START_SECTION_\n\xc3\x86resbevisninger\n_START_PARAGRAPH_\nSkolen i Karst\xc3\xa4dt (Prignitz) var kalt opp etter Kahle i DDR-tiden._NEWLINE_Et minnesmerke over Kahle i Karst\xc3\xa4dt skulle v\xc3\xa6rt fjernet i 2004 av politiske grunner, men st\xc3\xa5r fortsatt p\xc3\xa5 grunn av at det regnes som et beskyttet minnesmerke.'